CELEX: C2004/106/66
Language: el
Date: 2004-04-30 00:00:00
Title: Υπόθεση C-133/04: Προσφυγήτου Βασιλείου της Ισπανίας κατά του Συμβουλίου της Ευρωπαϊκής Ενώσεως, πουασκήθηκε στις 12 Μαρτίου 2004

30.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 106/38
            
         Προσφυγή του Βασιλείου της Ισπανίας κατά του Συμβουλίου της Ευρωπαϊκής Ενώσεως, που ασκήθηκε στις 12 Μαρτίου 2004
   (Υπόθεση C-133/04)
   (2004/C 106/66)
   Το Βασίλειο της Ισπανίας, εκπροσωπούμενο από τον Enrique Braquelais Conesa, Abogado del Estado, με τόπο επιδόσεων στο Λουξεμβούργο, άσκησε στις 12 Μαρτίου 2004 προσφυγή ενώπιον του Δικαστηρίου των Ευρωπαϊκών Κοινοτήτων κατά του Συμβουλίου της Ευρωπαϊκής Ενώσεως.
   Το προσφεύγον ζητεί από το Δικαστήριο:
   
               1.
            
            
               Να ακυρώσει τον κανονισμό (ΕΚ) 2287/2003 (1) του Συμβουλίου, της 19ης Δεκεμβρίου 2003, περί καθορισμού, για το 2004, για ορισμένα αποθέματα ιχθύων και ομάδες αποθεμάτων ιχθύων, των αλιευτικών δυνατοτήτων και των συναφών όρων στα κοινοτικά ύδατα και, για τα κοινοτικά σκάφη, σε άλλα ύδατα όπου απαιτούνται περιορισμοί αλιευμάτων, κατά το μέρος που δεν χορηγεί στην Ισπανία ποσοστώσεις επί των αλιευτικών δυνατοτήτων που κατανεμήθηκαν προ της εντάξεως της Ισπανίας στα ύδατα της Βόρειας Θάλασσας.
            
         
               2.
            
            
               Να καταδικάσει το καθού όργανο στα δικαστικά έξοδα.
            
         Λόγοι ακυρώσεως και κύρια επιχειρήματα:
   
               1.
            
            
               Παραβίαση της αρχής περί ίσης μεταχειρίσεως:
               Το άρθρο 166 της Πράξεως Προσχωρήσεως της Ισπανίας όρισε για την πρόσβαση στα ύδατα και τους πόρους του ισπανικού στόλου μεταβατική περίοδο, η οποία έληξε με τη λήξη της προβλεπομένης στο άρθρο 8, παράγραφος 3, του κανονισμού 170/83 περιόδου, ήτοι στις 31 Δεκεμβρίου 2002. Εντούτοις, ο προσβαλλόμενος κανονισμός εξακολουθεί να διατηρεί στην πράξη τους περιορισμούς στην πρόσβαση των ισπανικών πλοίων στα ύδατα της Βόρειας και της Βαλτικής Θάλασσας, με το να μη χορηγεί ουσιαστικά καμιά ποσόστωση στα εν λόγω ύδατα, χωρίς να λαμβάνει υπόψη τη λήξη της μεταβατικής περιόδου και διατηρώντας τη δυσμενή διάκριση εις βάρος των Ισπανών αλιέων σε σχέση με τους αλιείς των λοιπών κρατών μελών.
            
         
               2.
            
            
               Παράβαση της Πράξεως Προσχωρήσεως της Ισπανίας:
               Με τον προσβαλλόμενο κανονισμό, και κατά το μέτρο που δεν χορηγούνται συγκεκριμένες ποσοστώσεις στα ισπανικά πλοία στα ύδατα της Βόρειας και της Βαλτικής Θάλασσας, οι προβλεπόμενοι στην εν λόγω Πράξη περιορισμοί παρατείνονται πέραν της προβλεπόμενης από το άρθρο 166 της Πράξεως Προσχωρήσεως καταληκτικής ημερομηνίας, ήτοι πέραν της 31ης Δεκεμβρίου 2002.
            
         
               3.
            
            
               Παραβίαση της αρχής της σχετικής σταθερότητας:
               Ο προσβαλλόμενος κανονισμός τροποποίησε ριζικά τους αποφασιστικούς παράγοντες όσον αφορά τον καθορισμό των ποσοστώσεων αλιευμάτων, με αποτέλεσμα τα ισπανικά πλοία να μην τελούν επί ίσοις όροις σε σχέση με τα πλοία των λοιπών κρατών μελών σύμφωνα με την αρχή της σχετικής σταθερότητας.
            
         
      (1)  ΕΕ L 344, της 31.12.2003, σ. 1.